Esterházyslottet (Fertőd)

Eszterházy er et slott i Fertőd i Ungarn, oppført av prins Nikolaus Esterházy på slutten av 1700-tallet. Slottet kalles gjerne for Ungarns Versailles og er landets største rokokkobygning. Komponisten Joseph Haydn arbeidet for familien Esterházy og bodde i slottet i 24 år. De fleste av Joseph Haydns symfonier ble skrevet på slottet for Esterházys orkester.

Slottet må ikke forveksles med Schloss Esterházy som ligger ca 40 kilometer mot vest i Eisenstadt i Østerrike.

Esterházyslottet i Fertőd er fra 2001 oppført på UNESCOs liste over verdens kulturarv, sammen med andre steder i kulturlandslandskapet rundt Neusiedler See.

Eksterne lenker 
 

Verdensarven i Ungarn